Държавен вестник, бр. 21, 2024 г., стр. 30

СТР.  30	
Д Ъ Р Ж А В Е Н  В Е С Т Н И К 	
БРОЙ  21
4. 10% след приемане и утвърждаване от 
АХУ на отчетите за изпълнение на конкурсно-
то предложение и представяне на сключените 
трудови договори, графици за работното време 
и длъжностни характеристики на лицата, наети 
на разкритите нови работни места и/или пре- 
оборудваните действащи работни места.
(2) При извършване на процедура по Закона 
за обществените поръчки изплащането на су-
мите по договора се извършва на три транша:
1. 70% след представяне в АХУ на всички 
документи от обществена поръчка, които доказ-
ват заложените в проекта параметри – стойност, 
количества и сключените договори с подизпъл-
нителите/доставчиците по проекта и подробна 
спецификация;
2. 20% след представяне в АХУ на отчетите 
за изпълнение на инвестиционните дейности, 
включващ документите, удостоверяващи и до-
казващи изпълнението на утвърдения бюджет, 
описание на процедурата по проведената об-
ществена поръчка и резултата (реализираните 
дейности) от нея, както и застрахователната 
полица за сумата, придобита с финансирането 
(не се прилага при реализирани дейности по 
чл. 14, ал. 6 и 7);
3. 10% след приемане и утвърждаване от 
АХУ на отчетите за изпълнение на проектно-
то предложение и представяне на сключените 
трудови договори, графици за работното време 
и длъжностни характеристики на лицата, наети 
на разкритите нови работни места и/или пре- 
оборудваните действащи работни места.
Чл. 40. (1) Във връзка с усвояване на предоста-
вяното финансиране АХУ извършва периодичен 
контрол за срока на сключения договор. 
(2) Периодичността на контрола се вписва в 
договора за финансиране и зависи от специфи-
ката и продължителността на финансираното 
конкурсно предложение. 
(3) Когато се прилагат разпоредбите на 
чл. 25, ал. 2, продължителността на контрола 
се определя от продължителността, за която 
е поето задължение да се разкрият работните 
места, като се отчита и удължението, което би 
възникнало при работа с непълна продължи-
телност на работното време или при временно 
вакантно работно място.
(4) Контролът започва от момента на сключ-
ване на договора за финансиране, включва 
периода на инвестиционната фаза и периода 
на слединвестиционната фаза, когато се полз-
ват резултатите от направената инвестиция, и 
приключва с изтичане на срока на договора.
(5) Извършването на контрол от страна на 
АХУ може да се възстанови и след приключ-
ване на срока на договора за финансиране при 
наличието на жалби и сигнали, отнасящи се до 
начина на неговото изпълнение, в рамките на 
законоустановения давностен срок.
(6) След извършване на контрол се изготвя 
констативен протокол, който се съхранява в 
АХУ и служи като база за оценка на напредъка 
в реализацията на финансираното конкурсно 
предложение.
Чл. 41. (1) Когато в резултат на извършен 
контрол бъде констатирано неизпълнение на 
договорените резултати, АХУ:
1. дава предписание на изпълнителя да от-
страни отчетените несъответствия с определен 
в констативния протокол срок;
2. в случай че финансирането още не е 
приключило окончателно, то се спира до от-
страняване на констатираните несъответствия.
(2) Когато кандидат, получил финансиране 
от АХУ, закупи дълготрайни активи втора 
употреба, без да е заложил и обосновал това, 
възстановява отпуснатите средства.
(3) Специализираното предприятие възстано-
вява цялото получено финансиране или частта 
от него, съответстваща на констатираното 
неизпълнение, ведно със законната лихва при 
установено неизпълнение на договорни задълже-
ния и/или установено неизпълнение на дадено 
с констативен протокол предписание. 
Чл. 42. (1) Цялостната отчетност по реализа-
цията на конкурсните предложения, получили 
финансиране, се осъществява съгласно дейст-
ващото национално законодателство.
(2) След приключване на инвестиционния 
период специализираното предприятие изготвя 
финансов и технически отчет за изпълнението 
на проектното предложение.
(3) Използването и отчетността на собствено-
то участие става по реда, определен за отчитане 
на ползваното финансиране.
Чл. 43. (1) Във финансовия отчет последова-
телно се отразява изпълнението на предвидените 
в проекта инвестиционни дейности, докумен-
тално се удостоверява законосъобразността и 
целесъобразността на използваното финансиране 
и собственото участие, като се сравняват зало-
жените в бюджета разходни пера с фактически 
постигнатите. Заедно с него се представя и тех-
нически отчет. В него бенефициентът отбелязва 
начина на усвояване на полученото финансиране 
и собственото участие, възникналите трудности 
в този процес. Отчетът се представя в срок до 
2 седмици след приключване на инвестицион-
ните дейности.
(2) Неразделна част от отчетите по ал. 1 
са заверените от отчитащото се предприятие 
документи, регламентирани в договора за 
финансиране, върху които се изписва изразът 
„Вярно с оригинала“, полага се подписът от ръ-
ководителя, освен ако представеният документ 
не е оригинал.